CELEX: 62015CN0224
Language: el
Date: 2015-05-15 00:00:00
Title: Υπόθεση C-224/15 P: Αναίρεση που άσκησε στις 15 Μαΐου 2015 η Rose Vision, S.L. κατά της αποφάσεως που εξέδωσε το Γενικό Δικαστήριο (πέμπτο τμήμα) στις 5 Μαρτίου 2015 στην υπόθεση T-45/13, Rose Vision και Seseña κατά Επιτροπής

13.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/8
            
         Αναίρεση που άσκησε στις 15 Μαΐου 2015 η Rose Vision, S.L. κατά της αποφάσεως που εξέδωσε το Γενικό Δικαστήριο (πέμπτο τμήμα) στις 5 Μαρτίου 2015 στην υπόθεση T-45/13, Rose Vision και Seseña κατά Επιτροπής
   (Υπόθεση C-224/15 P)
   (2015/C 228/10)
   Γλώσσα διαδικασίας: η ισπανική
   
      Διάδικοι
   
   
      Αναιρεσείουσα: Rose Vision, S.L. (εκπρόσωπος: J.J. Marín López, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή
   
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου (πέμπτο τμήμα) της 5ης Μαρτίου 2015, Rose Vision και Seseña κατά Επιτροπής, T-45/13, EU:T:2015:138.
            
         
               —
            
            
               να κηρύξει άκυρη την αναστολή πληρωμών που αποφασίσθηκε από την Επιτροπή και από άλλα θεσμικά όργανα της Ένωσης (συγκεκριμένα, τον Εκτελεστικό Οργανισμό Έρευνας) στο πλαίσιο των λογιστικών ελέγχων 11-INFS-025 και 11-BA119-016, με τις συνέπειες που επισημαίνονται στο σημείο 51 της αιτήσεως αναιρέσεως.
            
         
               —
            
            
               να αναγνωρίσει ότι η Επιτροπή παρέβη τους όρους της συμβάσεως επιδοτήσεως του προγράμματος FutureNEM, που αφορούν την υποχρέωση εμπιστευτικότητας· να υποχρεώσει, ως εκ τούτου, την Επιτροπή σε καταβολή αποζημιώσεως στη Rose Vision, υπό τους αναφερόμενους στο σημείο 93 της αιτήσεως αναιρέσεως όρους.
            
         
               —
            
            
               να αναγνωρίσει ότι η Επιτροπή υπέχει εξωσυμβατική ευθύνη έναντι της Rose Vision στο μέτρο που την ενέταξε στο επίπεδο προειδοποιήσεως W 2 του συστήματος έγκαιρης προειδοποιήσεως το οποίο θεσπίστηκε με την απόφαση 2008/969/ΕΚ (1), Ευρατόμ, σχετικά με το σύστημα έγκαιρης προειδοποίησης το οποίο θα χρησιμοποιείται από τους διατάκτες της Επιτροπής και των εκτελεστικών οργανισμών, και στο μέτρο που ανέστειλε τις πληρωμές· να υποχρεώσει, ως εκ τούτου, την Επιτροπή σε καταβολή αποζημιώσεως για την περιουσιακή ή οικονομική ζημία και χρηματικής ικανοποιήσεως για την ηθική βλάβη σύμφωνα με τους όρους του σημείου 122 της αιτήσεως αναιρέσεως.
            
         
      Λόγοι αναιρέσεως και κύρια επιχειρήματα
   
   
               1.
            
            
               Πλάνη περί το δίκαιο κατά την εκτίμηση ότι υφίστατο παράταση της προβλεπόμενης στο σημείο II.22, παράγραφος 5, των γενικών όρων FP7 προθεσμίας για την υποβολή των τελικών εκθέσεων λογιστικού ελέγχου 11-INFS-025 και 11-BA119-016 και ότι η Επιτροπή δεν παρέβη τη συμφωνία επιδοτήσεως (σκέψη 97 της αναιρεσιβαλλόμενης αποφάσεως)
            
         
               2.
            
            
               Πλάνη περί το δίκαιο που συνίσταται στην έλλειψη αιτιολογήσεως της εκτιμήσεως ότι το σχέδιο εκθέσεως λογιστικού ελέγχου «επισήμαινε ήδη την ύπαρξη συγκεκριμένων δαπανών προσωπικού που δεν ήταν επιλέξιμες, καθώς επίσης την παράβαση συγκεκριμένων συμβατικών όρων, κάτι που επιβεβαιώθηκε με το οριστικό κείμενο της προαναφερθείσας εκθέσεως λογιστικού ελέγχου» (σκέψη 99 της αναιρεσιβαλλόμενης αποφάσεως)
            
         
               3.
            
            
               Πλάνη περί το δίκαιο κατά την εκτίμηση ότι, σύμφωνα με την έκθεση λογιστικού ελέγχου 11-INFS-025, η Rose Vision «δεν προσκόμισε κανενός είδους στοιχείο ικανό να θέσει υπό αμφισβήτηση τα συμπεράσματα της εν λόγω εκθέσεως λογιστικού ελέγχου» (σκέψη 101 της αναιρεσιβαλλόμενης αποφάσεως) και ότι η Επιτροπή δεν παρέβη τη συμφωνία επιδοτήσεως (σκέψη 102 της αναιρεσιβαλλόμενης αποφάσεως)
            
         
               4.
            
            
               Πλάνη περί το δίκαιο κατά την εκτίμηση ότι δεν υπήρξε παράβαση των όρων της συμβάσεως επιδοτήσεως του προγράμματος FutureNEM που αφορούν την υποχρέωση εμπιστευτικότητας (σκέψη 104 της αναιρεσιβαλλόμενης αποφάσεως)
            
         
               5.
            
            
               Πλάνη περί το δίκαιο που συνίσταται στη μη αναγνώριση της ευθύνης της Ένωσης για τη ζημία που προκλήθηκε από την εγγραφή της Rose Vision στο επίπεδο προειδοποιήσεως W 2 του θεσπισθέντος με την απόφαση 2008/969/ΕΚ συστήματος έγκαιρης προειδοποιήσεως, καθώς επίσης και από την αναστολή πληρωμών έναντι αυτής (σκέψη 120 της αναιρεσιβαλλόμενης αποφάσεως)
            
         
      (1)  ΕΕ L 344, σ. 125.